Diari Oficial de la Generalitat Valenciana


Sumari del DOGV 6000, del 24-04-2009 (2009/4380)

ORDRE de 24 de març de 2009, de la Conselleria d'Economia, Hisenda i Ocupació per la qual es publica la línia pressupostària i es determina el crèdit màxim que ha de finançar la segona fase del Programa de Tallers de Formació per a la Contractació.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6000

Data del DOGV
:   24-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/4380


Data del document
:   24-03-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * qualificació professional
    * ajuda pública
    * pràctiques de formació
    * accés a la professió
    * ajuda a l'ocupació
    * organització patronal
    * societat sense fins de lucre
    * suport econòmic
    * inserció professional
    * administració local
    * aprenentatge professional
    * sindicat
    * formació professional

ORDRE de 24 de març de 2009, de la Conselleria d'Economia, Hisenda i Ocupació per la qual es publica la línia pressupostària i es determina el crèdit màxim que ha de finançar la segona fase del Programa de Tallers de Formació per a la Contractació. [2009/4380]  
El 3 de juliol de 2008 va ser publicada en el Diari Oficial de la Comunitat Valenciana (DOCV núm. 5798) l'Ordre de 18 de juny de 2008, de la Conselleria d'Economia, Hisenda i Ocupació, per la qual s'aproven les bases reguladores i el procediment general per a la concessió d'ajudes per al desenvolupament dels Tallers de Formació per a la Contractació.  
Després de la publicació de la Llei 17/2008, de 29 de desembre, de Pressupostos de la Generalitat per a l'exercici 2009 (DOCV núm. 5924 / 31.12.2008), i d'acord amb el que establix l'article 47 del Text Refós de la Llei d'Hisenda Pública de la Generalitat Valenciana, es publica el crèdit màxim que ha de finançar la segona fase del programa de Tallers de Formació per a la Contractació, així com la línia pressupostària a càrrec de la qual es realitzarà.  
Per tot això, i fent ús de la competència atorgada pel Text Refós de la Llei d'Hisenda Pública, la Llei 5/1983 de 30 de desembre, del Consell, modificada per Llei 12/2007, de 20 de març i el Decret 129/2007 de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i en virtut del que disposa l'Ordre de 18 de juny de 2008, de la Conselleria d'Economia, Hisenda i Ocupació (DOCV núm. 5798).  
ORDENE  
Article 1  
La segona fase del programa de Tallers de Formació per a la Contractació, que es realitzarà durant el primer semestre de 2009, serà finançada per una quantia màxima de 3.300.000 € (tres milions tres-cents mil euros) a càrrec del capítol 4 de l'estat de gastos del pressupost del SERVEF, línia de subvenció T1602000, «Programes de Tallers de Formació per a la Contractació», del subprograma pressupostari 322.52 Formació per a l'Ocupació de la Llei 17/2008, de 29 de desembre, de Pressupostos de la Generalitat per a l'exercici 2009, tot això cofinançat en un 50% pel Fons Social Europeu.  
Article 2  
El règim de pagaments i justificacions de les ajudes es realitzaran en els termes establits en l'Ordre de 18 de juny de 2008, de la Conselleria d'Economia, Hisenda i Ocupació (DOCV núm. 5798).  
DISPOSICIÓ FINAL  
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos, comptats des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1 a) i 46.1 de la llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes, computat en els termes ja dits, segons el que disposen els articles 116 i 117 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
En el cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de l'esmentada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat  
València, 24 de març de 2009.  
El vicepresident segon del Consell i  
conseller d'Economia, Hisenda i Ocupació,  
GERARDO CAMPS DEVESA